Forseti sveitarstjórnar Múlaþings vill að Alþingi setji sérlög um Seyðisfjörð til að bregðast við ósanngirni í reglum Ofanflóðasjóðs. Atvinnuhúsnæði fæst ekki bætt þó atvinnulíf greiði í sjóðinn og eigendur íbúðarhúsa fá sumir minna en fasteignamat gerir ráð fyrir, fyrir húsin sín.
Forseti Sveitastjórnar Múlaþings telur að reglur um Ofanflóðasjóð séu ósanngjarnar gagnvart eigendum atvinnuhúsnæðis á Seyðisfirði. Líka gagnvart þeim sem mega ekki búa í húsum sínum. Mögulega þyrfti að setja sérlög um Seyðisfjörð.
Lög og reglur varðandi Ofanflóðasjóð eru á þann hátt að íbúðarhúsnæði fæst bætt að hluta. En atvinnuhúsnæði fæst það ekki. Sem er sérkennilegt sérstaklega í ljósi þess að atvinnulífið greiðir í þennan umrædda Ofanflóðasjóð líkt og aðrir. Þannig að það eitt og sér er dálítið sérstakt. (Og hvaða lausnir vilja menn sjá á þessu til að hægt verði að flytja frystihúsið á Seyðisfirði?) Leiðin sem ég hef rætt innan samstarfshópsins hún er sú að það verði þá gripið mögulega til einhverra sértækra aðgerða á Seyðisfirði til að bregðast við vandanum sem við stöndum frammi fyrir. Það gæti mögulega þýtt lagasetning.
Segir Gauti Jóhannesson, forseti sveitastjórnar Múlaþings, en hann á sæti í samráðshópi stjórnvalda vegna skriðufallanna á Seyðisfirði í desember.
Eins og fram hefur komið er frystihús Síldarvinnslunnar, stærsti vinnustaðurinn í bænum á hættusvæði í nýju bráðabirgðahættumati. Þar er erfitt að rýma og spá fyrir um skriðuhættu vegna bráðnandi sífrera í Strandartindi.
Altjón varð á 13 húsum á Seyðisfirði og fá eigendur þeirra greitt samkvæmt brunabótamati. Bannað er að búa í fjórum til viðbótar samkvæmt nýju hættumati og ákveðin mismunun snýr að þeim sem eiga bannhús. Þeir fá greitt samkvæmt mati sem byggist á nýlegri sölu á húsnæði á Seyðisfirði og sú upphæð nær í sumum tilvikum ekki fasteignamati sem þó er mun lægra en brunabótamatið.
Mér fyndist það sanngirnisatriðið að miða allavega við það að fólk fái á lágmarki fasteignamat fyrir umræddar húseignir.
Forseti sveitarstjórnar Múlaþings vill að Alþingi setji sérlög um Seyðisfjörð til að bregðast við ósanngirni í reglum Ofanflóðasjóðs. Atvinnuhúsnæði fæst ekki bætt þó atvinnulíf greiði í sjóðinn og eigendur íbúðarhúsa sá sumir minna en fasteignamat fyrir húsin sín. 